ཡང་གླིང་ཚ་ཚེ་བརྟན་རྡོ་རྗེ་ལགས་ཀྱི་འཐབ་རྩོད་གནང་སྟངས་ལ་བཙན་བྱོལ་ནང་དོ་སྣང་ག་འདྲ་ཡོད་མེད་ཀྱི་སྐོར་ལ་ཁོང་གིས།བོད་མིའི་སྒྲིག་འཛུགས་དང་ཤེས་ཡོན་པ་ཚོའི་སྡེ་རུ་ཁོང་གི་ཞི་བའི་འཐབ་རྩོད་ཀྱི་སྐོར་ལ་དོ་སྣང་དང་ངེས་རྟོགས་ཀྱི་ཚད་ངེས་ཅན་ཞིག་ཏུ་བསླེབས་ཡོད་པ་དང་།ལྷག་པར་དུ་ཤེས་ཡོན་པ་ཚོས་དོ་སྣང་བྱེད་སའི་འཐབ་རྩོད་ཀྱི་སྡིངས་ཆ་ཆེན་པོ་ཞིག་ཆགས་བསྡད་ཡོད་པ་རེད།ཡིན་ན་ཡང་གཞི་རིམ་མི་མང་དང་མི་མང་དཀྱུས་མའི་ནང་ཤེས་ཡོན་མ་ཡོད་པས་ཡིན་ནམ།ཡང་ན་མི་མང་ཟེར་བ་དེ་དུས་དུས་སུ་འགུལ་སྐྱོད་བྱེད་པ་མ་གཏོགས་ནམ་རྒྱུན་བྱེད་ཀྱི་མེད་པ་ཡིན་དུས་གླིང་ཚའི་ཞི་བའི་འཐབ་རྩོད་ཀྱི་མཚན་གནས་རྗེས་འབྲེལ་གྱི་གནས་སྟངས་ཤུགས་ཆེན་པོ་དེ་ཙམ་མིན་པའི་ཚོར་སྣང་ཡོང་སྐོར་སོགས་བརྗོད་སོང་།